Downloaded from YTS.MX
A hamarosan látható felvételek 1988 augusztusában készültek.
Official YIFY movies site: YTS.MX
A nyugatnémet tévénézők 54 órán keresztül lehettek szemtanúi
egy kibontakozó túszdráma fejleményeinek.
Ez a film teljes egészében eredeti felvételekből készült.
NÉMET SZÖVETSÉGI KÖZTÁRSASÁG GLADBECK – 1988. AUGUSZTUS 16.
Két álarcos fegyveres rabolt ki egy bankot Gladbeck-Rentfortban.
Túszul ejtettek egy nőt, illetve a bank igazgatóját.
A túszdráma ma reggel, 07:40 körül kezdődött.
A TÚSZDRÁMA KEZDETE ÓTA ELTELT IDŐ: 2 ÓRA, 19 PERC, 25 MÁSODPERC
RENDŐRSÉGI RÁDIÓ
51-01-es hívja a 40-est.
Hallgatom.
Újabb lövést adtak le.
Vettem.
RENDŐRSÉGI HÍVÁS
- Hall engem? - Igen. Beszéljünk higgadtan!
Mire készülnek?
300 000 márkát, a széf kulcsát, illetve egy menekülőautót akarunk.
Rendben van. Milyen járművet akarnak?
Egy 735-ös BMW-t.
Egy 735-ös BMW-t, rendben.
- Egy 735i-t. Igen. - Egy 735i-t. Majd jelentkezem.
- Várjon! - Hallgatom.
Ne csináljanak semmi hülyeséget,
különben lelövöm a két túszt, aztán magamat is.
Figyeljen, mindent meg fogunk oldani. Hamarosan visszahívom.
- Rendben. - Jó, akkor ez a terv.
A TÚSZDRÁMA KEZDETE ÓTA ELTELT IDŐ: 9 ÓRA, 49 PERC, 8 MÁSODPERC
RENDŐRSÉGI RÁDIÓ
Átadhatjuk nekik a pénzt.
Figyelem, mindenki készenlétbe!
Látom a főbejáratot, az ajtót. Semmi mozgás. Semmit sem lehet látni.
Vigye még közelebb a zacskókat az ajtóhoz, ha tudja!
Vetkőzzön le, Richie!
Csak tolja oda őket az ajtóhoz, aztán tűnjön el onnan!
- Indulhat. - Rendben.
Egy férfi közeledik az ajtóhoz.
Az egyik túsz az.
Lefeküdt a földre. Meg van kötözve. Kinyitja az ajtót.
Megragadja az első zacskót.
Most a másodikat.
Végül a harmadikat.
Becsukja az ajtót.
Már közel 12 órája forog kockán egy gladbecki bank két dolgozójának élete.
Két felfegyverzett férfi ejtette túszul Reinhold Alles bankpénztárost,
illetve egy 23 éves ügyfélmenedzsert.
A rendőrség már teljesítette a bűnözők egyik követelését.
Egy levetkőztetett rendőr 300 000 márkát, valamint bilincseket vitt a bejárathoz.
Ma délután, nem sokkal 17:00 előtt, telefonon beszéltem az egyik elkövetővel.
Hans Meiser hírolvasó vagyok. Kivel beszélek?
- A bankrablóval, ki mással? - Tessék?
A bankrablóval!
Teljesült az egyik követelésük. Nem akarják elengedni a túszokat?
Nem. Magunkkal akarjuk vinni őket.
- Hová készülnek? - Majd biztos elmondom.
- Helikopterekkel fogják követni magukat. - Most lerakom.
A NETFLIX DOKUMENTUMFILMJE
Nyugat-Németország történelmének legnagyobb túszdrámája 54 órán át tartott.
A német média egyetlen túszdrámáról sem számolt be ennyire részletesen.
Most először lehettek milliók szemtanúi
egy főbenjáró bűn percről percre változó fejleményeinek.
A túszdráma során nem mindig tűnt úgy, hogy a rendőrség a helyzet magaslatán van.
Sötét fejezet ez a politika és a tömegmédia történetében.
RENDŐRSÉGI RÁDIÓ
Ha az elkövetők elhagyják a bankot, ne fogják el őket!
A TÚSZDRÁMA KEZDETE ÓTA ELTELT IDŐ: 13 ÓRA, 59 PERC, 17 MÁSODPERC
Közeledik egy autó.
Az egy Audi.
Ők azok.
A Ruhr-vidéki Gladbeck-Rentfortban
továbbra sem ért véget a Deutsche Bankban kitört túszdráma.
A két elkövető már közel 14 órája tartja fogva a bank két alkalmazottját.
Jó estét mindenkinek, most kaptuk a hírt,
hogy a túszejtők valószínűleg megkapták a követeléseikben szereplő menekülőautót.
Remélem, hogy Gladbeckben… Egyelőre sötét a képernyő.
Remélem, kapcsolni tudjuk Mario Krisollit.
Halló, hallanak engem?
Mario, elmondaná, mi történik most ott?
Talán már Önök is látják a fényszórókat. A többiek fedezékbe vonultak mögöttem.
A jármű csigalassúsággal közeledik a kameránk felé.
Az egyik elkövetőnél pisztoly van, amit végig a szélvédőnek szegez.
- Hogyan reagál a rendőrség a helyzetre? - Rendkívül nyugodtak.
Most mozgás látható, de főleg a média, nem a rendőrség részéről.
Kérem a mikrofont!
Négy elkövetőre gyanakszunk.
Azonosították a tetteseket?
Egyelőre még nem.
Találtak már nyomokat?
Még nem. Folyamatban van a nyomozás.
- Mindent megvizsgálunk. - Meglepő, hogy nem rejtőzködnek?
Amelyikük felfedte az arcát, ő tárgyalt velünk korábban.
- Azt mondta, nincs vesztenivalója. - Értem.
Mindjárt élő adásban leszünk, rendben?
Jó estét, hölgyeim és uraim! Jelenleg is tart a túszdráma.
Mr. Pütz a helyszínről jelentkezik. Hogy áll a helyzet?
Jó estét! Itt van velem Gutjahr államügyész úr.
Elmondaná, mire készül a rendőrség?
Elindult a hajsza, folyamatban van a hajtóvadászat.
Köszönjük szépen!
A gladbecki bankrablók már 67 perce menekülnek a két tússzal.
A túszok családjai a legrosszabbtól tartanak.
A rendőrség nem tudta megerősíteni, hogy a Ruhr-vidéken vannak-e még.
A bankrablók már két órája menekülnek egy Audi 100-assal.
A két túsz jelenleg is velük van.
A pontos idő 00:40.
A rendőrség közleménye szerint a túszok továbbra sem szabadok.
A fegyveresek vélhetően már egy BMW-vel menekülnek.
Egy járókelőtől vették el a slusszkulcsot. Több mint 20 órája tart a túszdráma.
A két gladbecki túsz sorsa jelenleg is ismeretlen.
Közel 24 órával azután, hogy a két álarcos bankrabló elfogta őket
a Deutsche Bank gladbecki fiókjában,
a két túsz most is az elkövetők fogságában van.
A bűncselekmény a gladbecki Deutsche Bankban történt.
A rendőrség ma reggel óta nyomoz a helyszínen.
MA ZÁRVA
Aprólékosan megvizsgálnak minden nyomot.
A híresztelések szerint a két túszejtő egy 30 és egy 31 éves férfi,
akiket már jól ismernek a rendőrök.
RENDŐRSÉG
Azért voltunk kénytelenek idehívni Önöket,
mert különböző sajtóorgánumok új fejleményekről számoltak be a hírekben
az észak-németországi túszdrámával kapcsolatosan.
NÉMET SZÖVETSÉGI KÖZTÁRSASÁG
BRÉMA
Tudjuk, kikkel van dolgunk.
Nyomatékosan kérem Önöket, ne tudósítsanak a fejleményekről,
amíg ki nem szabadítjuk a túszokat vagy el nem fogjuk a túszejtőket.
Mostantól az Önök felelőssége,
hogy ne veszélyeztessék a túszokat a hírek nyilvánosságra hozásával.
A túszok óriási veszélyben vannak, ezért kérem, teljesítsék a kérésünket!
Még semmit sem tudni a túszejtőkről, illetve a menekülőútjukról.
A túszok épsége érdekében a rendőrség felfüggesztette az üldözést.
Véget ért a hajtóvadászat.
Leállították a hajtóvadászatot, hogy a túszejtők elengedjék a túszokat.
Azóta nincs hír az elkövetőkről vagy az áldozatokról.
A túszok élete a legfontosabb.
A TÚSZDRÁMA KEZDETE ÓTA ELTELT IDŐ: 35 ÓRA, 9 PERC, 43 MÁSODPERC
A bőrdzsekissel van az egyik túsz. A piros szoknyás a másikkal van.
A belváros felé tartanak.
A szenzációs gladbecki túszdráma még közel sem ért véget.
Az elkövetők ma Brémába érkeztek.
Christian Berget küldtük a helyszínre a túszejtők nyomába.
Tankoltak, édességet vettek, aztán felszívódtak.
Feltűnt, hogy az egyiküknél pisztoly van.
- Járt már itt a rendőrség? - Nem.
Mik a fejlemények? Elég döbbenetesen alakul az egész.
Most tudtuk meg,
hogy a túszejtők súlyosbították a helyzetet Brémában.
Úgy tűnik, elfoglaltak egy brémai buszt, amin további túszokat ejtettek.
A két gépfegyveres túszejtő
elfoglalt egy buszt Brémában, amin 20 utas utazott.
Most kaptuk a hírt erről, ezért egyelőre csak ennyit tudunk.
További fejlemények esetén azonnal tájékoztatjuk majd Önöket.
RENDŐRSÉGI RÁDIÓ
33-08-as, mi dolguk a helyszínen?
- Visszatartjuk a sajtót. - Nem hallottam, megismételné?
Visszatartjuk a sajtót.
Tényleg muszáj tájékoztatniuk őket?
A fegyveresek 19:00 körül léptek be egy brémai termelői piacra.
Később egy ismeretlen nővel együtt szálltak fel a buszmegállóban a buszra.
Az ismeretlen nőnél valószínűleg szintén fegyver van.
Új híreink érkeztek.
Felvételt kaptunk a busz elfoglalásáról. Esetleg le tudnánk játszani most?
A buszfoglalás úgy 19:20 körül kezdődött.
Láthatjuk, ahogy az elkövetők a nyitott buszajtóban egyezkednek.
A bal oldalt látható fehér pólós férfi az egyik túszejtő.
Jobbra egy fotóst láthatunk, Peter Meyer fotóriportert.
Ő továbbította a túszejtők legújabb követeléseit.
- Mit akarnak? - Egy járművet, ami nincs bepoloskázva.
Az egyik itteni sajtós autóját, ami már jelenleg is itt parkol.
- És utána elengednék a buszt? - Igen, akkor elcsitulna a helyzet.
Most meg kell találnom a rendőröket, ami nem egyszerű…
- Itt vagyok. - Helyes!
- Új menekülőautót követelnek. - Rendben.
Olyat, ami nincs bepoloskázva. Lehetőleg a sajtósok egyik itteni autóját.
- Addig nyugton maradnak? - Igen, semmit sem tesznek.
Továbbá azt követelik, hogy egy rendőrtiszt
hátulról megbilincselve, lehetőleg alulöltözötten
szálljon be a menekülőautóba túsznak.
És kell még egy bilincs az egyik buszos túsznak.
- Ezek a követeléseik. - Rendben, intézkedem.
A túszejtők láthatóan alaposan kitervelték ezt a rablást.
A rendőrség nem tartja kimondottan intelligensnek az elkövetőket.
Szerintük a rablók a krimikből tájékozódtak.
A 30 túszt rejtő busz egyelőre mozdulatlanul várakozik.
Nem tudni, hogy teljesülnek-e majd a túszejtők követelései.
Nézzétek!
Hát ez megőrült!
Ő az egyik kollégánk.
Fotókat készít róla. Portrékat.
Gyertek közelebb, hogy mi is felvehessünk!
Készíthetnénk vele interjút?
Peter!
Kérdezd meg, készíthetünk-e interjút!
Menjünk, Hans!
Van mikrofonod?
- Helló! - Olli.
- Szóval… - Jól van.
Meddig tervezik ezt folytatni?
Több követelésünk is van, és ha nem teljesülnek, akkor puff-puff.
- Képes lenne ezzel a tudattal élni? - Nem érdekel az élet.
És hát…
Több mint 30 órája menekülünk, de a zsaruk továbbra is üldöznek.
A két banki alkalmazott már alig bírja.
Főleg a nő. Haza akar menni, meg minden.
Ma kész voltunk elengedni őket. Aztán beleköptek a levesünkbe.
Azt hittük, senki sem követ minket.
- Aztán megláttuk őket. - Értem.
- Nem lenne jobb feladniuk magukat? - Feladni? Kizárt dolog.
Megmondom én, mi lesz ennek a vége.
Lövöldözés lesz a buszban. A cimborám különösen veszélyes.
Aztán a végén meg majd…
Ez lesz a finálé.
Sitten voltam 11 éven át. Tizenháromra ítéltek el.
Állami gondozásban nőttem fel, meg minden. Szarok az életemre!
- Komolyan mondom. - Igen?
Mi lesz az ártatlanokkal?
Így jártak.
Hajlandó lenne elcserélni a túszokat?
Igen.
De egy rendőrt akarok. És be kell mutatnia az igazolványát.
- És bilincsben kell lennie. - Értem.
Mit gondol, meg fogják úszni ezt?
Teljesen biztos vagyok benne, hogy igen.
Ha nem élve,
akkor máshogy.
Ilyen egyszerű.
És ha azt hiszik, hogy majd hozzák a kurva kommandósaikat…
Nem félek tőlük.
Rengeteg túszunk van. Állig fel vagyunk fegyverezve.
A táskámban is vannak még érdekességek.
- Egy durranás, és lőttek a busznak. - Kézigránátokra gondol?
Nem akarom részletezni, hogy mi van nálam.
- Már hárman vannak, ugye? - Aha.
Nem félti a nőt?
Nem, ő is ezt akarta.
- Igen? - Aha.
És…
Próbáltam lebeszélni, de ő is ezt akarta.
- Ő a barátnője? - Igen.
Ugyanúgy látja a dolgokat, ahogy én. Az életről, mindenről.
Aha.
Ezért tartott velünk.
Szóval csak hirtelen meg akart gazdagodni?
- Vagy valami más… - Nem.
Született bűnöző vagyok. Ez a személyiségem része.
Számomra semmit sem jelent a munka, az erkölcs, az ilyesmi.
Boldogulni akarok, élni.
Ennek semmi köze a politikához vagy bármi más szarhoz.
Takarja el a lángot!
Párszor az is eszembe jutott, hogy beállok terroristának.
De aztán átgondoltam, és arra jutottam,
hogy jobb lenne meggazdagodni, aztán majd meglátjuk.
Eredetileg is akartak túszokat, vagy csak a bankrablás volt a cél?
Mindenünk megvolt a túszejtéshez.
A biztonság kedvéért már az elejétől kezdve számoltunk ezzel.
Értem.
Mindenki csak úgy álldogál, magánál meg itt egy kibiztosított pisztoly.
- Ezért nincs az ujjam a ravaszon. - Értem.
Az jó, mert…
Mindannyian nyugtalanok vagyunk.
Magukkal van még a két túsz a bankból?
- A buszban vannak. - A buszban.
Hogy érzik magukat? A túszok.
Menjen, nézze meg!
Odamehetünk? Igen? Jól van.
- De csak… - Rendben.
Átnézetem a bankjegyeket a pénztárossal. Mert apró poloskák lehetnek rajtuk.
Így tudni fogjuk, hogy tiszták.
Nem fognak tudni követni minket.
Vannak álmai?
- Nem kéne álmokról beszélnünk. - Igaz.
Egy autó, egy tusoló, egy fürdőkád?
Nincsenek különleges álmaim.
Gyorsan változnak a gladbecki túszdráma fejleményei.
A buszos túszejtők többször is beszéltek az újságírókkal.
A két fegyvereshez egy nő is csatlakozott, aki állítólag az egyik tettes barátnője.
- Csak levegőzhetek, vagy el is mehetek? - Elmehet.
A legfrissebb hírek következnek a brémai helyzetről.
Most értesültünk, hogy a túszejtők elengedtek öt túszt.
- Ott voltam, igen. - Hogy történt az eset?
A posta felől jöttek ide.
- Egy hölggyel és egy úrral. - Mi történt utána?
Felszálltak a buszra. Most meg számolják a pénzt.
Több ezer márkát.
- Egy egész zsáknyi pénzt. - Hátul ült, nem?
- Igen, de láttam. Maga nem volt ott. - És hagyták elmenni?
Azt mondtam, szívbeteg vagyok.
Az esseni államügyészség két elkövetőt nevezett meg.
Az egyik egy 31 éves gladbecki férfi, Hans-Jürgen Rösner.
Ő két évvel ezelőtt szökött meg egy kimenője során.
A bűntársa vélhetően a 32 éves Dieter Degowski,
aki ugyancsak gladbecki.
A túszejtők magát engedték fel először a buszra. Hogy történt mindez?
Integetve odahívtak. A kocsimból fotóztam.
Barátságosan integettek. Először óvatos voltam.
Széttártam a karom előttük. Azt mondták, nem kell. Aztán odamentem.
Rösner azt mondta, ez egy szar helyzet,
mert a zsaruk azt mondták, hogy vége, nem követik őket.
Hogy ennyi volt. Most meg mindenütt zsarukat látnak itt.
Aztán azt mondták, új követeléseik vannak.
Új menekülőautót akarnak, és egy új túszt, egy rendőrtisztet.
Egyelőre ezek a követeléseik.
Ha ezek nem teljesülnek hamarosan, akkor elvisznek innen egy autót.
Mondtam, hogy elvihetik az enyémet.
Lassan!
Hans-Henning Schmidt a BUNTE magazintól. Beszél vele? Igen?
Henning, odaadom a telefont, jó?
Igen, máris!
Halló?
Jó napot, itt Rösner.
Igen.
- Kivel beszél? - A BUNTE magazinnal.
Nem, ők a biztosítékaink.
Csak velük úszhatjuk meg, ezért nem engedjük el őket.
Nem. Talán végül a sírban kötök ki,
de biztos nem a börtönben.
Gladbeck-Rentfortból jöttem.
Igen.
Nem.
Aha, 11 évig voltam börtönben.
Nem sokat tanultam ott. Bár nem is akartam.
Különböző dolgokért.
Bolti lopással, betörésekkel, garázdasággal kezdődött.
Aztán súlyos testi sértés, és végül… A sitten nyakon szúrtam egy őrt.
És hát…
2,5 évet kaptam még ezért.
Hadd kérdezzek még valamit!
Nem tudom, hogy maguk szerint…
Már 23 éve ismerem őt.
Igen.
Erre inkább nem felelnék.
- Itt az autó. - Milyen autó?
A maguk kocsija.
Egy pillanat!
- Milyen kocsi? - A maguké.
A zsaruktól? Vigyék el, nem kell.
- Nem akar a rendőröktől autót? - Tőlük semmi sem kell.
Nem akarok erről beszélni többet.
Megmondtam, hogy leszarom, hogy kit mit gondol, ennyi. Viszlát!
- Erre! - Majd én vezetek, rendben?
Itt van velünk telefonon Christian Berg Brémából
a legfrissebb hírekkel. Üdvözlöm! Mik a fejlemények?
A rendőrség még tárgyal a tettesekkel. Külön munkacsoportot hoztak létre.
Az volt az első döntésük, hogy nem hajlandók
túszként átadni egy alulöltözött rendőrt.
A brémai rendőrség nem engedi ezt.
Németország történelmében egyedülálló e túszdráma légköre.
Mintha munkahelyi kiruccanáson lennénk. Alig vannak útlezárások.
Nyugodt, de mégis brutálisan cinikus az egész közeg.
A túszejtő interjút adott.
Elég bizarr, hogy csak álldogál, és lengeti a pisztolyát,
miközben vagy 30 embert ejtettek túszul, köztük gyerekeket is.
Alaposan át kell gondolnunk, hogy mi történt itt.
Ott egy fekete maszkos fickó. Ismerem a trükkjeiket.
Mit tehet most a rendőrség?
Adták jelét annak a munkacsoport vezetői,
hogy kénytelenek lesznek teljesíteni a követeléseiket?
Brémában még mindig feszült a helyzet.
A túszejtők rendkívül kimerültek és ingerültek.
A rendőrség is feszült.
Nem fogok sokáig várni már. Visszaszállok a buszra.
Megbeszélem a dolgot a cimborámmal és a nőmmel.
Aztán lelövöm az első túszt.
Unom, hogy szórakoznak velem.
Takarodj onnan, te vén gazember, vagy golyót eresztek beléd!
Ez az utolsó figyelmeztetés!
A következőt az egyik utas kapja!
Bassza meg! Elkapták Karinát.
- Ő kicsoda? - A kollégám.
Mi az? Mi a baj?
Jó, megúszta. Úgy tűnik, jól van.
- Van egy új barátom a számodra. - Mi?
Úristen, mi ütött ebbe a fickóba?
Minek keveri bele magát Peter Meyer feleslegesen?
Minek keveri bele magát? Én is ezt tenném, 30-an vannak a buszban.
Meztelenül rohannék oda.
Kezdenek bekattanni.
Rendesen beittak.
Ha senki sem jön elő, akkor lelövöm!
Kinyírom!
Na most mi lesz?
Mocskos, gyáva zsaruk!
Gyáva disznók!
Meyer felénk tart.
Kirándulni akarnak egyet a busszal. Próbáltam lebeszélni őket.
Mondom: „Engedjék el őket, üljenek be mellém!”
Azt felelték, egy túsz nem elég, lelőnék őket.
Roland hívja a 33-08-ast.
Leírom a számot.
Közel viszem a kocsit, és odaadom a telefont.
Itt a 33-08-as, vette az adást?
Igen, a számuk 3-6-2…
3-6-2-5-0-8.
Megadjuk Meyernek a számot. Elvileg ő fog telefonálni.
Meyer odasétál.
RENDŐRSÉGI RÁDIÓ
Meyer odaállt a kocsijával a buszhoz.
A kezében van a telefon.
Beindították a buszt.
Miért nem veszik fel?
Meyer azt kérdezi, hogy miért nem veszi fel senki.
Mondja, hogy 81 a vége, nem 80!
81 a szám vége, nem 80!
Senki sem veszi fel a 6-3-2-8-0-t!
Elindult a busz. Egyenesen áthajtanak a piroson.
Ezt nem hiszem el!
A busz jobbra fordul.
Gyere már, Hans!
Autós üldözés élőben.
A gladbecki túszdráma jelentősen súlyosbodott.
Az incidenst már a brémai túszdrámának hívják.
Legfrissebb információink szerint a túszejtők a reptér felé tartanak.
Most kaptuk a hírt,
hogy a busz elhagyta az oyteni pihenőhelyet az autópályán.
Senki sem tudja, mi lesz a túszdráma végkifejlete.
Három órája kiderült, mennyire hidegvérűek a túszejtők.
Az egyikük leszállt a buszról, odasétált a kollégámhoz, Günterhez,
és hihetetlenül cinikus módon nyilatkozott az ottani riportereknek.
A felvétel rendkívül nyomasztó.
Nem volt könnyű döntés, hogy lejátsszuk-e ezt az interjút,
de úgy érezzük, ez megfelelően dokumentálja a helyzetet.
Több követelésünk is van, és ha nem teljesülnek, akkor puff-puff.
Megmutatjuk Önöknek ezt a nyomasztó felvételt.
Nem érdekel az élet. Szarok az életemre!
Született bűnöző vagyok.
Számomra semmit sem jelent a munka, az erkölcs, az ilyesmi.
Megkérdeztük egy újságíró kollégánkat, hogy milyenek voltak a tapasztalatai.
Interjút készítettem vele, és megkérdeztem, hogy feladná-e magát.
Nemet mondott, aztán azt felelte, hogy…
Hogy elege van a rendőrségből, és hamarosan le fog lőni valakit.
- Félt? - Igen, féltem.
Végig pisztolyt szegezett a hasamhoz. Nem volt kellemes érzés.
- Miért ültette be az autójába? - Ott állt előtte, én meg újságíró vagyok.
Próbálkozik az ember, és hát bejött.
NÉMET SZÖVETSÉGI KÖZTÁRSASÁG
BRÉMA
GRUNDBERGSEE-I PIHENŐHELY
A TÚSZDRÁMA KEZDETE ÓTA ELTELT IDŐ: 38 ÓRA, 34 PERC, 38 MÁSODPERC
Megérkezett a busz a túszokkal.
- Nem tudom, bejönnek-e majd ide. - Tényleg itt vannak?
- Ez tényleg az a busz? - Igen, a fegyveres fickóval.
Miért a buszt választották az újságíró autója helyett?
Mert ezek állandóan ármánykodnak.
Szóval úgy gondolják, hogy a rendőrség hamarosan lépni fog.
Természetesen.
Ahogy mi is. Ezért léptünk le.
- Tényleg kész embereket ölni? - Igen.
Hogy érzi magát így a pisztoly túloldalán?
A körülményekhez képest jól. Eléggé szürreális ez az egész.
Túl fiatal.
- El tudja képzelni, hogy lelövi magát? - Nem.
Nem.
A fiatalabb túszejtő a busz előtt áll,
és pisztolyt szegez egy fiatal, szőke hölgy arcához.
Azzal fenyegetőzik, hogy lőni fog, ha senki sem tárgyal velük,
vagy ha nem teljesülnek a követeléseik.
Helyszíni beszámolónkat hallották. Peter Wüst, RSH rádió.
A túszejtők először egy rendőrrel akartak beszélni,
hogy kialakulhasson valamilyen csatorna. A rendőrök senkit sem küldtek ki.
Utána egy walkie-talkie-t kértek, hogy azon keresztül kommunikálhassanak.
Nem működött. Nem volt kapcsolat. A harmadik opció az autótelefonom volt.
Megadtak egy számot, de aztán nem vették fel.
Nem értem, mit művelnek a rendőrök. Mégis mit gondolnak?
Ha a legkisebb követelésük sem teljesül, akkor úgy érzem,
valami történni fog.
Ebben a pillanatban…
Egy papírt nyújtottak át nekem.
A busz megállt Grundbergsee-nél. Ez egy pihenőhely Bréma közelében.
Elengedték az egyik gladbecki túszt.
A túszejtők azonban egy rendőrt követelnek újabb túsznak,
ahogy azt délután is jelezték, illetve egy új menekülőautót.
Valójában csak két opció van.
Vagy teljesülnek a követeléseik, vagy valami borzasztó dolog fog történni.
RENDŐRSÉGI RÁDIÓ
Itt Aller.
A női elkövető kiment a mosdóba. Fegyver van nála.
Fegyverrel ment ki a mosdóba? Elfogjam a nőt? Ki dönt erről?
Kapja el, ha tudja!
Tessék?
Igen!
- 72-28-as hívja Rolandot. - Itt Roland, vétel.
Van valami fejlemény?
Hát elengedték a két gladbecki túszt. Ők már a járműveinknél vannak.
Valamint elkaptuk a női elkövetőt.
Jaj, ne!
Az elengedett túszok szerint
az elkövetők elveszthetik a fejüket,
ha a nő nem fog visszatérni.
Nem tarthatjuk fogva a nőt, ha nem tudjuk elkapni a másik kettőt.
- Mindhármuk kell. - Erre hamarabb kellett volna gondolni!
Mikor jön már ki?
Francba, gyere már!
Mindjárt megőrülök! Mikor jön már ki?
Ha egy ujjal is hozzáérnek, ha nem jön vissza pillanatokon belül,
akkor meghúzom a ravaszt, és utána majd…
De előtte lövöldözünk kicsit.
Ez rossz húzás volt, mocskos disznók!
- Megkérdezem őket. - Átkozott, mocskos disznók!
BIZTONSÁGBAN CÉLBA JUTTATJUK A BRÉMAIAKAT
Az elkövetők azzal fenyegetőznek, hogy lelőnek egy fiatal lányt.
Most akkor elengedjük a nőt?
Igen, de mondana pár szót az elkövetőkről? Fogyasztottak alkoholt?
És gyógyszereket is.
Tablettákat szedtek be egy csomó sörrel, hogy ébren maradjanak.
A nő vissza fog jönni, csak elég messze van.
Rendben, szólok nekik. Ugye tényleg visszahozzák őt?
- Visszajön. - Rendben.
Igen?
Hé, haver!
Ne kóstolgassatok!
Merre jár a munkacsoport járműve a női elkövetővel?
A nő gyalog jön.
Szemétládák!
Kinyitni!
Nyissák ki! Nyissák már ki!
Vigyék innen, de azonnal!
Mentőt!
Valaki hívjon mentőt!
Valakit éppen kihúznak.
Menjünk közelebb! Tűnés innen, idióták!
- Gyere velem! - Mentőt!
Hívjanak mentőt!
Hívják a mentőket!
Rohadékok!
Befelé, gyorsan!
Hozzák be! Gyerünk, hozzák be!
A sajtó kint marad!
Hívjanak gyorsan egy mentőt!
Mentőt? Mi is a számuk?
Francba már, 112!
Tessék?
Csak egy pillanat…
A busz ismét elindult.
- A jármű, igaz? - Igen.
Tudják, mi történt azzal, akit lelőttek?
- Tudja valaki? - Ki az?
- A rendőrség! - Itt Halbermann.
Igen. Az a helyzet, hogy sürgősen mentőre lesz szükségünk.
- A túszdráma miatt. - 3,50 lesz.
Valószínűleg.
Igen.
Ne kérdezgessen feleslegesen! Küldjenek egy mentőt, és nézzék meg maguk!
Az lényegtelen.
Mondom, hogy lényegtelen. Úton van már a mentő?
- Tényleg ilyen hülyék? - Túszok vannak itt! Lelőttek valakit.
Marius, élő adásban van. Merre vannak most jelenleg?
Az autópálya-lehajtónál, úgy 100 méterre a grundbergsee-i pihenőhelytől.
Most hajtott el az előbb a brémai busz.
Úgy tűnik, lövés dördült el a járműben.
Kilöktek egy sebesültet a buszból. Az elkövetők idegesek. Részegnek tűntek.
Úgy látom, lekanyarodtak, és megint Bréma felé tartanak.
Maguk is a konvojjal együtt követik őket?
Igen, úgy 200 méternyire van tőlem a busz.
Borzasztó lenne, ha az elkövetők elvesztenék a fejüket az alkohol miatt.
Az A1-es autópályán tartok Osnabrück felé.
Konvojban haladunk úgy 80 civil és rendőrségi autóval közösen.
Rémes káosz uralkodik az autópályán.
Innen nem látom, hogy mi a helyzet a buszban.
70-21-es hívja Allert ismét.
Hallgatom, 70-21-es.
- Grundbergsee-nél van? - Igen.
Hány sérültünk, hány halottunk van?
- Egy súlyos sérültünk van. - Rendben. Nincsenek áldozatok, ugye?
Egyelőre nincsenek.
A zsaruk visszatartanak. Ez hihetetlen!
Aller, jelentkezzen!
Mik a fejlemények?
- Torlódás van az autópályán? - Igen, a riporterek miatt.
Követni próbálnak minket.
Söpredékek!
Ne adjuk fel, senki se álljon el az útból!
Tűnjenek innen!
Higgyék el, barátaim, ezt még megbosszulom!
- Helló, Axel! - Szevasz, haver!
Sötét fordulatot vett a túszdráma.
A fegyveresek egy órája lelőttek egy túszt egy Bréma és Hamburg közötti pihenőhelyen.
Miután a túszejtők rájöttek, hogy a bűntársukat elfogták,
megvadultak.
Megragadtak egy 15 éves olasz fiút, Emanuele de Giorgit,
és brutálisan kivégezték egy fejlövéssel.
A brémai kórház orvosai nem tudták megmenteni az életét.
A fegyveresek továbbra is 20 embert tartanak fogva egy buszban.
NÉMET SZÖVETSÉGI KÖZTÁRSASÁG – BRÉMA
HOLLAND HATÁR
A pontos idő 02:40.
Bad Bentheimből, a holland határátkelőhelyről jelentkezünk.
A német és a holland határőrség lezárta a határt.
Nehéz megmondani, milyen messzire jutott innen a busz.
NÉMET SZÖVETSÉGI KÖZTÁRSASÁG
HOLLAND HATÁR
A TÚSZDRÁMA KEZDETE ÓTA ELTELT IDŐ: 45 ÓRA, 53 PERC, 31 MÁSODPERC
A telefon túloldalán Burkhard Holland.
Jó reggelt, Mr. Holland! Merre jár a busz?
Pillanatnyilag Oldenzaal közelében vannak,
amely egy kisváros a határátkelőhely mellett.
A holland hatóságok rendkívül profin reagáltak.
Másfél óráig tartott átkelnünk az erdőn, hogy a helyszínre érjünk.
Itt már több órája minden le van zárva.
Esetleg el tudná mondani, mik a túszejtők legújabb követelései?
Új menekülőautót akarnak, egy BMW 735i-t.
Ezt mostanra már meg is kapták.
Egy informátorom szerint a túszok elhagyták a buszt.
De azt nem tudom, hogy az elkövetők merre lehetnek.
Úgy 500-600 méterre vagyunk a helyszíntől.
Valami történni fog. A menekülőautó készen áll.
Bármelyik pillanatban elindulhatnak.
Én még maradok.
RENDŐRSÉG
Több órán keresztül zajlott a tárgyalás a túszejtőkkel.
Lövések érték a buszt.
A buszvezető és a női elkövető egyaránt megsérültek.
Pár órával később a túszejtők elhajtottak a korábban kért új menekülőautóval.
Két nőt vittek magukkal túsznak. Az ő személyazonosságuk már ismert.
Ezt követően a német rendőrség vette kézbe ismét az irányítást.
Térjünk vissza a túszdrámához! Kettő kivételével minden túsz kiszabadult.
A tettesek ismét szökésben vannak.
ŐRÜLET!
TÉVÉINTERJÚ A TÚSZEJTŐVEL: „SZAROK AZ ÉLETEMRE!”
RÖSNER KÍMÉLETLEN EMBER MEGSZÖKÖTT A KIMENŐJE SORÁN
A MELLKASI TETOVÁLÁSÁN AZ ÁLL, HOGY: „GYŰLÖLÖK MINDENKIT!”
FEJBE LŐTTEK EGY TÚSZT AZ UTASOK SZEME LÁTTÁRA
MEGHALT EGY RENDŐR AZ AUTÓS ÜLDÖZÉS SORÁN
NÉMET SZÖVETSÉGI KÖZTÁRSASÁG
A gladbecki rendőrség munkacsoportjának vezetője következik.
Az elkövetők annyira kiszámíthatatlanok, hogy nem tudjuk, mi lesz ennek a vége.
Döbbenetes, hogy 48 óra elteltével továbbra is talpon vannak!
Igen, teljesen lenyűgöző, hogy egyáltalán nem tűnnek fáradtnak.
A viselkedésük alapján úgy gondoljuk…
Hiába telt már el 48 óra, hiába érte őket erős szellemi megterhelés,
a tetteik továbbra is világosan megfontoltnak tűnnek.
Ennek tükrében azt kell feltételeznünk,
hogy továbbra is hasonlóan agresszívak lesznek.
Egy német rendőrségi helikopter szállt le Enschedében 09:00-kor.
Az észak-rajna–vesztfáliai belügyminiszter utazott a fedélzeten.
Schnoor miniszter vigaszt próbált nyújtani az áldozatoknak.
Itt vannak a tévések.
- Épségben túléltem. - Mit tervez ma estére?
Azt még nem tudom.
- Szólt már valakinek? - Igen, reggel.
- A családjának? - A férjemnek.
- Hogy bírta az éjszakát? - Hát elég csak rám nézni.
- Hogy érzi magát? Igen? - Jól.
Jó utazást!
- Merre távozhatunk? Nem maradok tovább. - Mi a benyomása?
Hogy mi a benyomásom? Lesújtó ez a helyzet, maradjunk ennyiben.
Miniszter úr, Ön szerint megfelelően járt el a rendőrség a túszdráma során?
Borzalmas, hogy azt láttuk a tévében… A saját szememmel kellett végignéznem,
ahogy az emberrablók vezetője interjút ad,
miközben ártatlan emberek szenvedtek fogságban.
Szörnyű volt, hogy ezt kellett látnunk.
Azonban csak akkor szabad ítélkeznünk, ha minden tényt megismertünk.
Már harmadik napja tart a túszdráma. A túszejtők továbbra is mozgásban vannak.
Wuppertalban, Hagenben, Dortmundban és Hammban tűntek fel.
NÉMET SZÖVETSÉGI KÖZTÁRSASÁG
SAJTÓIRODA
A TÚSZDRÁMA KEZDETE ÓTA ELTELT IDŐ: 52 ÓRA, 27 PERC, 19 MÁSODPERC
Hans-Joachim Wies jelentkezik Kölnből. Mr. Wies, hol vannak a túszejtők?
A kölni sétálóutca közepén,
a Breite Strassén vannak már 11:00 óta.
Lényegében csapdába estek a holland rendszámú 7-es BMW-jükben.
Megállás nélkül dohányoznak az autóban. Kávét hozattak maguknak.
Nyomát sem látni a rendőröknek.
Miért fényképezik ennyit?
Az úrnak felelnie kell a tetteiért, de attól még nem cirkuszi majom!
Senki sem tartja annak.
Rossznak gondolja, hogy lényegében megvédjük magukat?
Ha a sajtó nem lenne itt…
Nem a sajtó miatt jöttem ide. Fogalmam sem volt, hogy itt lesznek.
- Ez világos. - Nem tudom, honnan jöttek.
Hát a sajtónegyed kellős közepén járnak.
Most vagyok itt először.
- Jó helyre jött. - Mi a keresztneve?
- Hans-Jürgen. - Hans-Jürgen?
Mit gondol, a két túszuk mostanra idegroncs lett, vagy nyugodtan viselik?
Nem, ő nagyon fáradt, a másikuk viszont jó formában van.
- Igen? - Jól vannak.
Nem lesz bajuk. Senkit sem akarunk bántani.
A tegnapi malőr sem történt volna meg, ha a rendőrség nem csinál ilyesmit.
- Nem haragszik a párjára? - Nem ő tette.
- Nem ő volt? - A másikuk.
Nem dühös miatta? A pillanat heve volt?
Már nem tudunk rajta változtatni.
- Mindent felvettünk? Okézsoké. - Aha.
Kell egy felvétel a túszokról a túloldalról.
Mozgás!
Melyik ajtó van zárva?
Szegezd a fejének a pisztolyt! Zsaruk is lehetnek a tömegben.
- Miért zárkóztak be? Itt van a rendőrség? - Nem tudjuk.
Sosem lehet tudni.
Nyugi, Jan!
Személy szerint engem… Egyikünket sem érdekli már az élet.
Nem igazán számít, hogy mi lesz velem.
De a két lány érdekében azt javaslom, hogy ne próbálkozzanak semmivel.
Különben végük lesz, mint a srácnak.
Mit csinál a rendőrség?
Nyomuk sincs a helyszínen.
Ha az ember körbenéz, sehol sem látni rendőröket.
Nem akarnak közbeavatkozni.
A felfordulástól úgy 200 méternyire látni lehet néhány nagy szedánt,
amelyeknek határőrségi rendszámuk van.
Van itt pár páncélozott autó is, és néhány mesterlövészt is felállítottak.
- Hol lehet a rendőrség? - Biztos valahol hátul.
Azt hiszem.
- Sok a bámészkodó. - Igen, ahogy mindenki más.
- Ez nem furcsa? - De igen.
- Hogy érzi magát? - Az emberek kíváncsiak.
Ezért van ez.
- Olyan ez, mint a filmekben, nem? - Nagyjából.
Elég durva ez az egész, nem igaz? Negatív értelemben.
Az, hogy ilyen sokan itt lehetnek most. Elég szomorú dolog.
Persze, én is itt vagyok, de nekem sem kellene itt lennem.
Hol a rendőrség?
Biztos itt vannak valahol inkognitóban.
Egyetlen egyenruhást sem látni. A túszejtők megtiltották.
- Nem baj, hogy ilyen sokan vannak itt? - Nem, de igazából a média hibája.
Egy rakás riporter futkos összevissza a kamerákkal.
Mégis mit tehetnénk?
- Izgalmasnak tartja mindezt? - Nem igazán.
De muszáj körbenéznem, ha már itt vagyok.
- Ennyien voltak Brémában is. - Ott is ez a cirkusz ment.
Micsoda szégyen! Szégyen ilyesmit felvenni.
Az emberek rohangálnak, nevetgélnek…
Nekünk ez a dolgunk, de sok a nézelődő…
Jó, elhiszem, ez a dolguk. Rendben, maguk tudósítók.
De az újságíróknak, akik 20-30 márkát kapnak mondatonként,
nekik el kéne tűnniük. Felháborítóak!
- Én is… - Kávét hoznak nekik.
Igen, így igaz, ez…
Jó, ez rendben van, de szerintem borzalmas ez a helyzet.
Rettenetes! Egyszerűen nem jutok szóhoz.
- Utat! - Ha a zsaruk nem húznak el, lőni fogok!
Nem szólok többször.
- Tűnés az útból! - A társam nem tud befolyásolni.
- Ez a közös döntésük? - Aha.
Ők ott ketten…
Jó napot, az RTL Plustól jöttünk. Telefonon beszéltünk. Hogy van?
Mit terveznek most?
Hát majd…
Le fogjuk rázni a rendőrséget.
Megvan rá a tervünk.
Köln is szerepet játszik benne, ezért vagyunk most itt.
Mármint, azért jöttünk Kölnbe, hogy kávézzunk egyet.
Milyen volt a kávé?
Nem rossz.
Nem akarnak új túszokat a mostaniakért cserébe?
Nem igazán.
- Én sem kellenék? - Nem.
Miért nem?
- Mert nem. Nem tudom. - A lány nincs túl jól.
- Igen. - Azt kezdte el mondani…
- A hőség miatt. Aha. - Megkérdezhetem, hogy van? Megengedik?
Rendben. Hogy van?
Nem túl jól, mert eléggé félek.
Persze, ez érthető, mivel fegyvert szegeznek a nyakának.
- Elég feszültek. - Menjenek el az útból!
Gyerünk, nyomás!
- Jól van. Mi a neve? - Silke Bischoff.
- Hány éves? - Tizennyolc.
El az útból!
Hé, nyugi már, ne idegeskedj!
El kéne húzniuk. A végén még hülyeséget csinál.
Tűnés, mindenki! Elől is! Menjenek arrébb!
- Nyugi, Dieter! - Nyugi!
- Menjenek az útból! - Megadjam a telefonszámomat?
Megadjam a számomat? Talán szükség lehet rá.
- Írja le! - Nézz már rá!
Megijeszted a lányt. Hagyd abba!
- Jól van. - Mi a baj?
Ne pánikoltasd be őket! Tedd arrébb a pisztolyt, Dieter!
Dieter, nehogy! Maradjon csak ott!
Jó, csak ne nyomd neki!
Nyugalom!
Adok egy névjegykártyát.
Tűnés onnan, ember! Húzzon már el!
Így felhívhat, ha bármi van.
- Szóljon, ha meggondolta a túszcserét! - Az nem fog bekövetkezni.
Menjenek arrébb elől és hátul, de most tényleg!
Jó, rendben.
Szóval ahogy mondtam, senkinek sem kéne trükköznie.
Dieter elég feszült. Képes lőni.
Tűnjenek már el az útból! Különben el fogja gázolni magukat! Nyomás!
Mozgás, emberek!
Állj, visszajön! Állj! Menjen már innen!
Vigyázzanak hátul! Tűnjenek el!
Tűnés innen!
Menjenek az útból! Komolyan mondom.
Mindenki félre!
Hátulról is nyomás!
Menjen már onnan, ember!
Nem szólok többször, húzzanak el, de gyorsan!
Mozgás!
Hátulról is tűnjenek el!
- Nyomás! - Menjenek már!
A másik oldalon!
Hans-Jürgen!
Velem tárgyaltál Gladbeckben. Volt néhány követelésed.
Rendőrök vagyunk. Akarsz beszélni?
Csak azért kérdem, mert Gladbeckben jól kijöttünk.
Mi lenne, ha…?
Gladbeckben konkrét követeléseid voltak. Ne teljesítsük őket?
Hans-Jürgen, gondold át újra!
Hogy hívják?
Udo Röbel.
Az újságírók követik az autót. A jármű most ment el mellettünk.
Seregnyi autó megy utánuk.
Vagy 20-30 autó kezdte el követni a túszejtőket.
Helyszíni beszámolónkat hallották Kölnből. Roger Horné, RPR rádió.
Most nem érek rá. Csáó!
Nyomás!
Tűnés!
Menjenek innen!
Nyomás!
Hol a kocsi?
Három autónyira van előttünk.
Új fejlemények vannak a túszdrámában.
Mr. Leithold, azt hallottuk, hogy a túszejtők ismét úton vannak.
Igen, Mr. Breuckmann, két perce hajtottak el egy ezüst BMW-ben.
Az elmúlt 30 percben egyre feszültebbé váltak az elkövetők.
Érdemes megjegyezni, hogy már hatan ülnek a menekülőautóban.
Egy kölni bulvárlap főszerkesztője saját akaratából ült be a túszok közé.
Ha lenne gépfegyverem, szitává lőttem volna azt a kocsit!
Nagy kár, hogy nincs! És 100 rendőrrel állnak szemben!
Felfoghatatlan! Nem tudják elkapni, pedig csak pisztoly van nála!
Kommandósok kellenek ide! Ez borzasztó! Kommandósok, gépfegyverekkel!
Én szitává lőttem volna őket!
Talán a nőt is eltaláltam volna, de legalább a fickóval végeztem volna!
Vannak törvényeink. Be kell tartani őket.
- Szégyen! - Ártatlan emberek veszik körbe.
- Ártatlanok állnak maga körül. - Igen.
Lőjék le azt a disznót! A temetőben van a helye, nem a börtönben!
Temetőben van a helye!
Itt vannak a zsaruk előttünk.
Elég sokan vannak.
- Balra is. - Bizony.
NÉMET SZÖVETSÉGI KÖZTÁRSASÁG
Várj csak!
Szállj ki!
Köszönjük! Akadályozzák a rendőrséget.
Álljanak félre ide az autókkal!
SIEGBURGI PIHENŐHELY
- Mr. Röbelnek most… - Igen, tudom.
Csak egy gyors kérdés. Miért ment velük?
A túszejtőknek kellett valaki, akivel kapcsolatban voltak,
hogy biztonságban elhagyhassák Kölnt.
- Ezért kérték, hogy menjek velük. - Mi történt az út során?
Csendben voltunk útközben.
Csak azt tudom mondani, amit már Kölnben is.
A hátsó túszejtő a teljes kimerültség szélén áll.
Teljesen kiszámíthatatlan. Bármire képes. Azt mondta, szálljak ki,
és mondjam el mindenkinek, hogy nincs vesztenivalója.
Lelőtt egy 15 éves fiút. Nem fog sittre menni élete végéig.
És ha a rendőrség továbbra is üldözi őket,
akkor abból vérfürdő lesz, amit senki sem fog túlélni.
1988. AUGUSZTUS 18. – 13:42
Lezárták a siebengebirgei tetthelyet
az elmúlt percek drámai eseményei miatt.
Dulakodás, lövöldözés történhetett.
Véget ért a túszdráma. A vonalban Hermann W. a rendőrségtől.
Az értesüléseink alapján a bevetés 13:45-kor zajlott le.
Ennek során vélhetően öten sérültek meg.
Az elkövetők és a túszok. Valószínűleg súlyosak a sérüléseik.
Tart a mentőakció. A további fejleményekre még várnunk kell.
Menjenek vissza! Tilos fotózni!
Lehetne kicsit nagyobb a kör?
Bűnüldözési okokból nem engedhetjük a közeli felvételeket.
Egyszerű a magyarázat. Ez egy rendőrségi helyzet,
ami nem tartozik a nyilvánosságra.
Ez mégis mit jelent?
Kommandósokat vetettünk be.
A helyszín láttán az emberek információkhoz jutnának az eljárásainkról.
- Ki van a ponyva alatt? - Tessék? Az egyik túsz.
- Melyikőjük? A 18 éves lány? - Nem nyilatkozom.
- Balra vagy jobbra ült? - Nem mondhatom el.
- Melyikőjük? - Tisztázzunk valamit!
Még tart a nyomozás. Még nincs itt ennek az ideje.
Magyarázza meg, hogy miért titkolóznak! Mi ez a bohóckodás?
- Mit szeretnének tudni? - Rövid vagy hosszú haja volt?
Nem tudom, nem láttam őt.
Egy pillanat!
Még egy kérdés, uram! Van értelme itt maradnunk?
- Nem igazán. - Tessék?
Nem mond semmit! Még azt sem, hogy ki halt meg.
Véget ért Németország történelmének egyik legsúlyosabb túszdrámája.
A rendőrség 54 óra után állította meg a fegyvereseket
egy vad lövöldözésben az A3-as autópályán, Bad Honnef közelében.
Mindkét túsz életveszélyes sérüléseket szenvedett.
Az egyikük később belehalt a sérüléseibe.
A két bűnöző is súlyosan megsérült.
A női bűntársuk enyhe sérüléseket szerzett.
Jelenleg is tart a tetthely biztosítása. A halott túszt lepedővel takarták le.
A 18 éves tússzal, Silke Bischoff-fal Rösner fegyvere végzett
a krízis utolsó perceiben.
Emanuele De Giorgi 15 éves volt. A húga védelme során vesztette életét.
Fiuk halála után a család elhagyta Németországot.
Silke Bischoff 18 éves volt.
Az édesanyja ma is Brémában él. Silke volt az egyetlen gyermeke.
Ingo Hagen őrmester közúti balesetben vesztette életét
Bréma és Grundbergsee között. 31 éves volt.
Hans-Jürgen Rösner és Dieter Degowski egyaránt életfogytiglant kaptak.
Dieter Degowskit 30 év börtön után engedték ki.
Jelenleg ismeretlen helyen él, új személyazonossággal.
Hans-Jürgen Rösner preventív őrizet alatt áll.
Jelenleg is börtönben van.
Marion Löblich 9 év börtönbüntetést kapott.
Jó magaviselete miatt 6 év után szabadult.
Bréma belügyi szenátora lemondott a történtek után.
Észak-Rajna–Vesztfália belügyminisztere hivatalban maradt.
A gladbecki túszdráma óta az újságírók nem készíthetnek interjút az elkövetőkkel
a bűncselekmények lezajlása során, és nem tölthetnek be közvetítői szerepet.
A feliratot fordította: Gorcsa Norbert